OpenLLM-France/wikimedia huggingface dataset:
# Cantó de Sant Amanç-Ròcha Savina

El cantó de Sant Amanç-Ròcha Savina és un cantó francès del departament del Puèi Domat, situat al districte d'Embèrt. Té 5 municipis i el cap és Sant Amanç-Ròcha Savina.

## Municipis

* Bertignat
* Grandval
* Le Monestier
* Sant Amanç-Ròcha Savina
* Saint-Éloy-la-Glacière

## Història

Llista dels consellers generals successius :
| Data d'elecció | Identitat | Partit |
| 1945-1967 | Jean Pourtier | UDSR |
| 1967-1979 | M. Audry | RI, després UDF |
| 1979-2004 | André Chassaigne | PCF |
| 2004- | Jean-Luc Coupat | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.770 | 2.039 | 1.786 | 1.554 | 1.420 | 1.375 | 1.372 |
# Elías Pierola Echevarri

Elías Pierola Echevarri (Almandoz, Navarra, 1944), més conegut com a Pierola II, fou un jugador professional de pilota basca a mà, en la posició de davanter.
Va debutar el 1945 a Ordizia i es retirà el 1965.

## Palmarés

* Campió per parelles: 1979.
* Subcampió per parelles: 1980.
# Schmidt

«Schmidt» té aquests significats:
* About Schmidt, pel·lícula estatunidenca d'Alexander Payne estrenada el 2002
* Beijing Schmidt CCD Asteroid Program
* Nombre de Schmidt coeficient definit com el quocient entre la viscositat cinemàtica i la difusivitat màssica
* Prisma de Schmidt-Pechan, tipus de prisma òptic usat per a rotar 180° una imatge sense invertir-la
* Telescopi o càmera de Schmidt
* Biografies:
** Alfred Schmidt (Berlín, 1931 - Frankfurt del Main, 2012), filòsof alemany
** Andreas Schmidt (Düsseldorf, 1960), baríton alemany
** Birgit Fischer-Schmidt (Brandenburg an der Havel, RDA, 1962), piragüista alemanya
** Brian Schmidt, astrofísic estatunidenc conegut per les seues investigacions sobre les supernoves
** Carl Ernst Heinrich Schmidt (1822, Jelgava, Imperi Rus - 1894, Tartu), químic rus
** Dominik Schmidt (Berlín, 1987), futbolista alemany
** Ernst Schmidt (Schweibheim, 1862 - 1926), compositor alemany
** Franz Schmidt (Presbourg, 1874 - Perchtoldsdorf, 1939), compositor, violoncel·lista i pianista austríac d'origen hongarès
** Hans Schmidt-Isserstedt (Berlín, 1900 - Holm-Holstein, 1973), director d'orquestra alemany
** Helle Thorning-Schmidt (Rødovre, 1966), política danesa
** Helmut Schmidt (Hamburg, Imperi Alemany, 1918), Canceller d'Alemanya (1974-1982)
** Jozef Schmidt (Miechowitz, 1935), atleta polonès
** Leopold Schmidt (Berlín, 1860 - 1927), compositor alemany
** Lucien Muller Schmidt, futbolista i entrenador de futbol francès d'ascendència alemanya
** Luis Eduardo Schmidt (Jaú, São Paulo, 1979), futbolista brasiler
** Martz Schmidt (Cartagena, 1922 - Elx, 1998), dibuixant de còmic humorístic
** Ted Schmidt personatge de la sèrie de televisió estatunidenca Queer as Folk, interpretat per Scott Lowell
** Wilhelm Schmidt (Hörde, 1868 –1954), lingüista, antropòleg i etnòleg alemany
** Włodzimierz Schmidt (Poznań, 1943), jugador d'escacs polonès
# Turcia

Turcia és un municipi de la província de Lleó, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1616 | 1434 | 1263 | 1216 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Llorenç Maria Duran Coli

Llorenç Maria Duran Coli (Inca, 1903 - Palma, 1986) fou un mestre, psicòleg i escriptor mallorquí.
Fill de Miquel Duran Saurina, estudià a l'Escola Normal de Palma i, a partir de 1925, exercí de mestre estatal. Introduí en la seva activitat pedagògica el mètode Decroly, el quadern de rotació, els passejos i excursions de tradició institucionalista i començà a aplicar el test de Binet. Membre d'Esquerra Republicana Balear, va ser elegit regidor en el municipi mallorquí de Sencelles. Participà en els debats sobre l'Avantprojecte d'Estatut d'Autonomia de les Illes Balears. Col·laborà a revistes com Ca Nostra, Almanac de les Lletres i La Nostra Terra. Signà la Resposta al missatge dels catalans (1936). Amb l'esclat de la insurrecció franquista va ser empresonat. El 1940 va ser depurat i separat del magisteri, acusat de conducta irreligiosa i de propagandista de les esquerres. Va reorganitzar l'antiga impremta que havia creat son pare a principis del segle XX i fundà l'Editorial Duran d'Inca, especialitzada en llibres escolars que escrivia el mateix Llorenç Maria Duran. De 1956 a 1972 treballà a GESA per organitzar el departament de selecció i formació del personal. El 1969 fundà el gabinet psicològic Tepsor, que coordinà fins al 1981. Entre les obres escolars que va escriure i editar destaquen la col·lecció de càlcul "Dos + Uno" (1942) i l'enciclopèdia escolar "Ingreso" (1944), de la qual se'n publicaren vint-i-tres edicions. Entre les seves obres sobre psicologia destaca "Introducció a la pràctica del Rorschach" (1979). Un institut d'Inca du el seu nom des del 1990.

## Referències

* ↑ LLOMPART MORRO, Maria del Mar i MARTÍNEZ SANS, Maria del Mar. Aproximació al treball de Llorenç Maria Duran i Coli a GESA XV Jornades d'Estudis Locals, p. 85-103
* ↑ Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 358-359. ISBN 84-8661702-2.
# Frontera entre Veneçuela i Trinitat i Tobago

La frontera entre Veneçuela i Trinitat i Tobago és la frontera, íntegrament marítima, que separa Trinitat i Tobago de Veneçuela. Passa pel Mar Carib, s'uneix al golf de Paria per les bocas del Dragón. Al sud, aquest golf desemboca a l'Atlàntic a través del canal de Colón, també conegut com a Boca de Serpiente, entre la península de Cedros i el delta de l'Orinoco.
L'abril de 1990 es va formalitzar un tractat amb un segment de demarcació :
* Punt 1 : 11°10'30" Nord, 61°43'46" Oest
* Punt 2 : 10°54'40" Nord, 61°43'46" Oest
* Punt 3 : 10°54'15" Nord, 61°43'52" Oest
* Punt 4 : 10°48'41" Nord, 61°45'47" Oest
* Punt 5 : 10°47'38" Nord, 61°46'17" Oest
* Punt 6 : 10°42'52" Nord, 61°48'10" Oest
* Punt 7 : 10°35'20" Nord, 61°48'10" Oest
* Punt 8 : 10°35'19" Nord, 61°51'45" Oest
* Punt 9 : 10°02'46" Nord, 62°04'59" Oest
* Punt 10 : 10°00'29" Nord, 61°58'25" Oest
* Punt 11 : 09°59'12" Nord, 61°51'18" Oest
* Punt 12 : 09°59'12" Nord, 61°37'50" Oest
* Punt 13 : 09°58'12" Nord, 61°30'00" Oest
* Punt 14 : 09°52'33" Nord, 61°13'24" Oest
* Punt 15 : 09°50'55" Nord, 60°53'27" Oest
* Punt 16 : 09°49'55" Nord, 60°39'51" Oest
* Punt 17 : 09°53'26" Nord, 60°16'02" Oest
* Punt 18 : 09°57'17" Nord, 59°59'16" Oest
* Punt 19 : 09°58'11" Nord, 59°55'21" Oest
* Punt 20 : 10°09'59" Nord, 58°49'12" Oest
* Punt 21 : 10°16'01" Nord, 58°49'12" Oest
El trifini amb Grenada se situa en prolongació del Punt 1. La signatura d'aquest tractat va engegar un conflicte per la frontera entre Barbados i Trinitat i Tobago que es va perllongar més de 14 anys amb un reglament del Tribunal Internacional del Dret de la Mar.

## Referències

* ↑ PDF Treaty between the Republic of Trinidad and Tobago and the Republic of Venezuela on the delimitation of marine and submarine areas
# Carsten Ball

Carsten Thomas Ball (Newport Beach, Estats Units, 20 de juny de 1987) és un exjugador de tennis australià. Malgrat haver nascut i crescut als Estats Units, sempre va representar Austràlia en el circuit ATP ja que té les dues nacionalitats.
És fill de l'ex-tennista professional Syd Ball (qui també és el seu entrenador) i fins al moment la seua millor actuació ha estat arribar a la final del Torneig de Los Angeles de 2009, perdent en la final davant l'estatunidenc Sam Querrey. Se mou bé quasi exclusivament en superfícies ràpides basant el seu joc en el seu poderós servei.

## Palmarès
### Individual: 1 (0−1)

| Resultat | Núm. | Data | Torneig | Superfície | Oponent | Marcador |
| Finalista | 1. | 2 d'agost de 2009 | Los Angeles, Estats Units | Dura | Sam Querrey | 4−6, 6−3, 1−6 |

### Dobles: 1 (1−0)

| Resultat | Núm. | Data | Torneig | Superfície | Parella | Oponents | Marcador |
| Guanyador | 1. | 11 de juliol de 2010 | Newport, Estats Units | Gespa | Chris Guccione | Santiago González Travis Rettenmaier | 6−3, 6−4 |

## Trajectòria
### Individual

| Torneig | 2008 | 2009 | 2010 | 2011 | 2012 | Títols | V − D |
| Open d'Austràlia | Q | 1R | 1R | 1R | Q | 0 / 3 | 0 – 3 |
| Roland Garros | A | A | 2R | Q | A | 0 / 1 | 1 – 1 |
| Wimbledon | A | A | 1R | Q | A | 0 / 1 | 0 – 1 |
| US Open | 1R | 2R | 2R | Q | A | 0 / 3 | 2 – 3 |
| Victòries − Derrotes | 1−1 | 5−3 | 5−10 | 0−1 | 0−0 | 11 – 15 | 11 – 15 |
| Rànquing a final d'any | 202 | 134 | 153 | 365 | 485 | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||

### Dobles

| Torneig | 2006 | 2007 | 2008 | 2009 | 2010 | 2011 | 2012 | Títols | V − D |
| Open d'Austràlia | 2R | 2R | 3R | 3R | 2R | 3R | 2R | 0 / 7 | 10 – 7 |
| Roland Garros | A | A | A | A | 1R | A | 1R | 0 / 2 | 0 – 2 |
| Wimbledon | A | A | A | A | 3R | 3R | A | 0 / 2 | 4 – 2 |
| US Open | A | A | A | QF | 1R | A | A | 0 / 2 | 3 – 2 |
| Victòries − Derrotes | 1−1 | 1−1 | 3−1 | 8−6 | 11−9 | 5−4 | 1−5 | 30 – 27 | 30 – 27 |
| Rànquing a final d'any | 223 | 202 | 108 | 61 | 105 | 80 | 175 | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||

## Enllaços externs

* Carsten Ball a l'ATP (anglès)
* Carsten Ball a la Federació Internacional de Tennis (anglès)
* Carsten Ball a la Copa Davis (anglès)
# La meva estimada oni

La meva estimada oni (好きでも嫌いなあまのじゃく, Suki demo Kirai na Amanojaku) és una pel·lícula d'anime de fantasia del 2024 produïda per l'Studio Colorido i Twin Engine. Dirigida per Tomotaka Shibayama, la pel·lícula es va estrenar simultàniament als cinemes japonesos i a Netflix a escala mundial el 24 de maig de 2024. S'ha subtitulat al català.
La pel·lícula es va presentar per primera vegada l'abril de 2022 amb el codirector de Nakitai Watashi wa Neko o Kaburu Tomotaka Shibayama com a director, tot i que el títol no s'havia anunciat. Forma part d'un acord d'exclusivitat de tres pel·lícules entre Colorido i Netflix que va començar amb Ame o Tsugeru Hyōryū Danchi, de Hiroyasu Ishida, que es va estrenar el setembre de 2022.
El març de 2024, es va revelar el títol de la pel·lícula i el seu càsting dels actors de veu originals en japonès, que incloïa Kensho Ono i Miyu Tomita. Yuko Kakihara n'era el guionista, amb els dissenys de personatges de Masafumi Yokota i Mina Kubota component la base sonora. El tema principal de la pel·lícula és "Uso Janai", mentre que la cançó d'inserció és "Blues in the Closet", ambdues interpretades per Zutomayo.

## Referències

* 1 2 Dempsey, Liam. «Studio Colorido Announces Original Anime Film My Oni Girl for May 2024 Release». Crunchyroll, 15-03-2024. [Consulta: 15 març 2024].
* ↑ «La pel·lícula "La meva estimada Oni" amb subtítols en català». Samfaina Visual, 24-03-2024. [Consulta: 26 maig 2024].
* ↑ (2022-04-26). "Coming Soon: More Animated Films from Netflix and Japan's Studio Colorido". Nota de premsa.
* ↑ Brzeski, Patrick. «Netflix Inks Three-Picture Deal With Japanese Anime Studio Colorido». The Hollywood Reporter, 27-04-2022. [Consulta: 27 abril 2022].
* 1 2 Cayanan, Joanna. «My Oni Girl Anime Film's Trailer Reveals More Cast, Song Artists». Anime News Network, 24-04-2024. [Consulta: 24 abril 2024].

## Enllaços externs

* La meva estimada oni - Lloc web oficial
# Schmidtea lugubris

Schmidtea lugubris és una espècie de triclàdide dugèsid que habita en llacs, rierols i estanys d'Europa.

## Descripció

Els espècimens de S. lugubris poden arribar a mesurar fins a 20 mm de longitud tot i que acostumen a ser més petits. El cap té una forma una mica apuntada i presenta dos ulls força junts i propers al marge anterior.

## Alimentació

S. lugubris és una espècie depredadora que ataca altres espècies de planàries i que practica el canibalisme.

## Reproducció

La reproducció de S. lugubris és exclusivament sexual. Pon ous (o cocoons) esfèrics amb peduncle que enganxa a pedres i altres superfícies.

## Referències

* 1 2 Raymond Ball, Ian; Reynoldson, B. Doris M. Kermack i R. S. K. Barnes. British Planarians. Platyhelminthes: Tricladida. Keys and notes for the identification of the species.-Synopses of the British Fauna (New Series) [Planàries britàniques. Platyhelminthes: Tricladida. Claus i notes per a la identificació de les espècies.-Sinopsi de la fauna britànica (Nova sèrie)] (en anglès). 19. Cambridge - London - New York: Cambridge University Press, 1981, p. 141. DOI 10.1002/iroh.19830680211.
* ↑ Reynoldson, T.B.; Bellamy, L.S. «The status of Dugesia lugubris and D. polychroa (Turbellaria, Tricladida) in Britain» (en anglès). Journal of Zoology, 162, 2, 1970, pàg. 157-177. DOI: 10.1111/j.1469-7998.1970.tb01262.x.
# Ukraïnski (Vorónej)

* Per a altres significats, vegeu «Ukraïnski».
Ukraïnski (en rus: Украинский) és un poble (un khútor) de l'óblast de Vorónej, a Rússia, segons el cens del 2010 tenia 536 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Luci Tuti Cerealis

Luci Tuti Cerealis (en llatí Lucius Tutius Ceralis) va ser un magistrat romà del segle ii.
Va ser nomenat cònsol en temps de l'emperador Trajà l'any 106, juntament amb Ceioni Còmmode. Plini el Jove esmenta a Tutius Cerealis com a consularis en una de les seves cartes escrita el 99 el que indicaria que ja havia estat cònsol sufecte en aquesta data.

## Referències

* ↑ [https://quod.lib.umich.edu/m/moa/acl3129.0003.001/1202?rgn=pages;view=image;q1=TutiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1194. ]
# Vrnjačka Banja

Vrnjačka Banja (en alfabet ciríl·lic serbi: Врњачка Бања) és una ciutat i municipi localitzat al Districte de Raška a la Sèrbia central. La població de la ciutat és 10,065 habitants, mentre la població del municipi és 27,527 habitants.
Vrnjačka Banja té moltes primaveres calentes amb les temperatures que mesuren exactament el mateix que la del cos humà (37.5 graus Celsius).
Segons l'últim cens oficial fet el 2011, el municipi de Vrnjačka Banja té 27,527 habitants. La densitat de població en el territori del municipi és 115.2 habitants per quilòmetre quadrat.

### Grups ètnics

La majoria de la seva població són ètnics Serbis (96.2%) i 36.6% de la població del municipi és urbana. La composició ètnica del municipi:
| Grup ètnic | Població | % |
| Serbis | 26,482 | 96.20% |
| Gitanos | 334 | 1.21% |
| Montenegrins | 107 | 0.39% |
| Macedonis | 33 | 0.12% |
| Iugoslaus | 30 | 0.11% |
| Altres | 541 | 1.97% |
| Total | 27,527 | |

## Referències

* ↑ «Попис становништва, домаћинстава и станова 2011. у Републици Србији». stat.gov.rs. Republički zavod za statistiku. [Consulta: 15 desembre 2016].

## Enllaços externs

* Vrnjačka Banja - Lloc web oficial
# Can Vila de Cartellà

Can Vila és un monument del municipi de Sant Gregori (Gironès) protegit com a bé cultural d'interès local.

## Descripció

Antiga masia de planta rectangular, desenvolupada en planta baixa i planta pis, coberta de teula àrab a dues vessants. Sobre la coberta i a la part central de la façana s'aixeca una torre de planta quadrada i coberta de teula a dues vessants. Les parets portants són de maçoneria revestida amb un arrebossat a les façanes que deixa a la vista els carreus de les obertures i les cantonades. La façana principal presenta dues portes d'accés, una situada sota la torre i feta amb brancals i impostes de pedra que ajuden a la llinda de fusta a salvar la llum del forat. Sobre la porta hi ha una finestra gòtica de transició amb un cap humà cisellat a l'arrencament dels guardapols, la del segon pis és gòtica. L'altra porta és feta amb grans dovelles i sobre ella hi ha una finestra amb carreus bisellats.
Al costat de la finca hi ha un paller, una construcció rural de planta rectangular amb una ampliació lateral. La part original presenta coberta de teula a dues vessants suportada per una jàssera de fusta central que descansa sobre dos pilars centrals, un d'ells situat a la façana. La coberta és feta amb bigam de doble tirada, llates i teules. Les parets són de maçoneria, amb carreus als extrems i les cantonades.

## Història

A la llinda de la finestra del segon pis hi figuren inscripcions i motius religiosos cisellats, a les finestres gòtiques també.

## Referències

* 1 2 3 4 5 «Can Vila». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 desembre 2012].
# Endressia

Endressia és un gènere de plantes herbàcies perennes dins la família de les apiàcies. Consta de 2 espècies. La seva distribució es redueix a la península Ibèrica i a la zona nord dels Pirineus propera.

## Taxonomia

* Endressia pyrenaica (J.Gay ex DC.) J.Gay - Pirineus, principalment orientals, Capcir, Cerdanya, Ripollès, Alt Urgell, Berguedà.
* Endressia castellana Coincy - Muntanyes iberídiques septentrionals

## Taxonomia

Aquest gènere va ser descrit per Jacques Etienne Gay i publicat a Annales des Sciences Naturelles (Paris) 26: 223. 1832. L'espècie tipus és: Endressia pyrenaica (J.Gay ex DC.) J.Gay

### Etimologia

Endressia: és un gènere dedicat al botànic suís Peter Karl Endress.

## Referències

* ↑ Endressia en PlantList
* ↑ Bolòs i Vigo Flora dels Països Catalans
* ↑ «Endressia». Tropicos.org. Missouri Botanical Garden. [Consulta: 4 octubre 2012].
# LaVerne Masayesva Jeanne

LaVerne Masayesva Jeanne és una antropòloga i lingüista de la Universitat de Nevada a Reno, on és professora emèrita associada. Va rebre el doctorat al MIT, on hi estudiava amb el lingüista Ken Hale. Juntament amb el navajo Paul Platero, Jeanne és un dels dos primers amerindis que es va graduar en lingüística. El seu treball s'ha centrat principalment en el hopi (la seva llengua materna). La seva tesi de 1978 (supervisada per Hale) es titulava Aspects of Hopi Grammar. També és coautora d'un article molt citat a Language amb Hale, Michael Krauss, Collette Craig, i altres sobre l'estat de les llengües amenaçades.

## Referències

* ↑ «LaVerne Masayesva -Jeanne - Anthropology». sites.unr.edu. University of Nevada, Reno. Arxivat de l'original el 26 d’abril 2011. [Consulta: 9 agost 2010].
* ↑ Jeanne, LaVerne Masayesva. «Aspects of Hopi grammar.» (Thesis). [Consulta: 9 agost 2010].
* ↑ Hale, K.; M. Krauss, L. J Watahomigie, A. Y Yamamoto, C. Craig, L. V.M Jeanne, N. C England «Endangered languages». Language, 68, 1, 1992, pàg. 1–42. DOI: 10.2307/416368.
# Scorpa

Scorpa és una empresa fabricant de motocicletes de trial fundada el 1993 per Marc Teissier i Joël Domergue prop d'Alès (Occitània). Actualment l'empresa té la seu a Sent Martin de Valgalga.

## Producció

El primer model que produí l'empresa el 1994 fou el Works 294, equipat amb motor monocilíndric Rotax de dos temps.
El 1998 Scorpa va signar un acord amb Yamaha per tal de poder muntar els seus motors en els models següents. El catàleg incloïa motos de trial des de 125 fins a 249 cc, en versions de dos i quatre temps. Scorpa també produïa models Long Ride, amb mecàniques similars a la sèrie SY de trial, però amb un dipòsit de combustible més gran i un seient més còmode per a permetre un ús més enfocat al trail, és a dir, excursions per muntanya.
Scorpa fabricà també models poc tradicionals com la 4-Tricks, una mena d'híbrid entre bicicleta de mountain bike i motocicleta equipada amb un motor de 70 cc, o la T-Ride 250F, un híbrid a mig camí entre el trial i l'enduro.
El 2005 va sortir al mercat la SY-250F amb motor de quatre temps, en el desenvolupament de la qual hi va col·laborar el Campió del Món Marc Colomer. De fet, Scorpa sempre ha comptat amb coneguts pilots per al desenvolupament dels seus models de trial, com ara el Campió d'Espanya Toni Gorgot o el seu distribuïdor al Regne Unit, Nigel Birkett.

## Competició

Scorpa ha obtingut diversos èxits en l'alta competició, com ara la victòria als Sis Dies d'Escòcia de Trial de 1998 amb Graham Jarvis, qui també acabà quart amb Scorpa al Campionat del Món de trial del mateix any.
El 2002 Fumitaka Nozaki va guanyar el Campionat del Món de trial júnior, i el 2003 Loris Gubian el Campionat d'Europa de trial juvenil.
El 2007 l'equip oficial es va renovar totalment, fitxant el català Marc Freixa i l'alemanya Iris Krämer, qui guanyà el Campionat del Món de trial femení aquell mateix any.

## Fallida i refundació

El 13 de juliol de 2009, Scorpa va anunciar al seu Web que havia fet fallida i entrava en període de liquidació. El setembre, però, es va anunciar que el seu fundador Marc Tessier havia comprat l'empresa, tot integrant-la en la seva altra empresa motociclista, Sherco. Els models de dos temps es fabriquen ara amb motors d'aquesta marca i els de quatre temps amb motors Yamaha.
La fabricació s'ha traslladat d'Alès al proper Nimes, i de cara a l'any 2010 s'ha previst produir una sèrie completa de models de trial, incloent la TY-S 125 quatre temps, la SY de 125 i 250 cc dos temps, i un model T-Ride.

## Vegeu també

* Sherco

## Referències

* ↑ «Motoshow de Barcelona» (en castellà). todotrial.com. [Consulta: 8 març 2010].
* ↑ Dixon, Steve. «2009 Scorpa SY R» (en anglès). pressreader.com. Trial Magazine, 01-04-2020. [Consulta: 27 febrer 2023].
* ↑ «Scorpa. Liquidation judiciaire» (en francès). biz.yahoo.com, 06-07-2009. [Consulta: 8 març 2010].

## Enllaços externs

* Scorpa - Lloc web oficial (francès)
* Reportatge sobre la gamma Scorpa 2010 (castellà)
# Uixba

Uixba és una muntanya de la serralada del Caucas dins Geòrgia al costat de la frontera amb Rússia (regió de Kabardino-Balkaria. Encara que no és pas un dels 10 cims més alts del Caucas és molt pintoresc amb els seus dos cims. El temps meteorològic és inestable i els pendents molt forts i per això escalar-lo resulta difícil. El cim nord es va escalar l'any 1888 per John Garford Cokklin i Ulrich Almer, el cim sud ho va ser el 1903 per una expedició alemanya i suïssa dirigida per B. Rickmer-Rickmers.

## Bibliografia

* Irving, R. L. G., Ten Great Mountains (London, J. M. Dent & Sons, 1940)

## Referències

* ↑ The climbing history up to 1939 of Ushba, Snowdon, Ben Nevis, Mount Logan, Everest, Nanga Parbat, Kanchenjunga, the Matterhorn, Mount Cook and Mont Blanc.